**สปริงเรดิโอ** (อังกฤษ: *Spring Radio*) เป็นสถานีวิทยุกระจายเสียงในระบบเอฟเอ็ม ผลิตโดย **บริษัท นิวส์ เน็ตเวิร์ค มัลติมีเดีย จำกัด** ในเครือบริษัท สปริงนิวส์ คอร์ปอเรชั่น จำกัด ดำเนินรายการจากห้องส่งวิทยุบนอาคารเล้าเป้งง้วน ถนนวิภาวดีรังสิต แขวงจอมพล เขตจตุจักร กรุงเทพมหานคร แล้วจึงถ่ายทอดสดออกอากาศทางสถานีวิทยุกระจายเสียง 1 ปณ. ของสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ระบบเอฟเอ็ม ความถี่ 98.5 เมกะเฮิร์ตซ์ เริ่มตั้งแต่วันที่ 1 พฤศจิกายน พ.ศ. 2558 เป็นต้นมา จนถึง 31 ธันวาคม พ.ศ. 2560 (คลืนความถี่ดังกล่าวปัจจุบันโอนให้กับบริษัทมีเดีย สตูดิโอ จำกัด ดำเนินรายการบันเทิงในชื่อ

"กู๊ดไทม์ เรดิโอ" แต่ยังคงมีการถ่ายทอดคลื่นความถี่เสียงรายการข่าวจากสถานีโทรทัศน์เช่นเดิม เพียงแต่รับสัญญาณจากสถานีโทรทัศน์สีกองทัพบกช่อง 7) ทั้งนี้ สถานีออกอากาศทางออนไลน์ระยะหนึ่ง ก่อนจะกลับมาถ่ายทอดสดออกอากาศทางสถานีวิทยุกระจายเสียงกรมการขนส่งทหารบก ขสทบ. ของกองทัพบก ระบบเอฟเอ็ม ความถี่ 102.0 เมกะเฮิร์ตซ์ เริ่มตั้งแต่วันที่ 1 มกราคม พ.ศ. 2561 เป็นต้นมา จนถึงปัจจุบัน โดยรูปแบบการนำเสนอ ส่วนมากเป็นการรับสัญญาณถ่ายทอดเสียง จากรายการโทรทัศน์ประเภทข่าว และเหตุการณ์ปัจจุบัน ที่ออกอากาศทางสถานีโทรทัศน์สปริงนิวส์ อีกส่วนหนึ่งเป็นรายการวิทยุ ที่มีกลุ่มผู้ประกาศข่าวและพิธีกรของสปริงนิวส์ รวมถึงจากผู้ผลิตที่ร่วมทุนกับสถานีฯ เป็นผู้ดำเนินรายการ

ประวัติ
-------

สปริงเรดิโอเกิดขึ้นจากความร่วมมือระหว่างสปริงนิวส์,สำนักข่าวทีนิวส์,เครือมติชน และ หนังสือพิมพ์ข่าวหุ้นธุรกิจ ใช้ทีมงานของหมาแก่ ดนัย เอกมหาสวัสดิ์ ซึ่งเป็นสถานีวิทยุแต่เดิมอยู่แล้ว โดยได้เช่าสัญญาณเสียงจากกรมประชาสัมพันธ์ในนามบริษัทGG NEWS ก่อนจะสิ้นสุดสัญญาลง และควบรวมบริษัทเข้าด้วยกัน โดยการร่วมมือในครั้งนี้การต่อยอดยุทธศาสตร์หลอมรวมสื่อของกลุ่มสปริงนิวส์ เพื่อให้สามารถนำเสนอข่าวสารสู่กลุ่มผู้ฟังวิทยุ และเพื่อให้สามารถนำเสนอข่าวสารในทุกรูปแบบสื่อได้

ทั้งนี้ เมื่อแรกก่อตั้ง มีการวิพากษ์วิจารณ์ทั้งจากผู้ใช้สังคมออนไลน์ที่มีการนำเสนอว่า ทางสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ได้เห็นชอบให้เครือสปริงนิวส์เข้ามาเช่าเวลาโดยเครือสปริงนิวส์เสนอค่าตอบแทนเดือนละ 2,461,000 บาท รวมถึงนางสาวสุภิญญา กลางณรงค์ หนึ่งในคณะกรรมการของ กสทช. ได้ออกมาตำหนิการอนุญาตให้กลุ่มสปริงนิวส์เข้ามาเช่าเวลาโดยไม่ผ่านการเห็นชอบของคณะกรรมการใน กสทช.

เหตุการณ์สำคัญ
--------------

### กสทช. สั่งระงับออกอากาศ 5 วัน

เมื่อวันที่ 13 เมษายน พ.ศ. 2560 สปริงเรดิโอถูกสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) สั่งระงับการออกอากาศ 5 วัน เริ่มตั้งแต่เวลา 00:01 น. ของวันดังกล่าว เนื่องจากได้รับร้องเรียนว่ามีเนื้อหารายการไม่เหมาะสมกระทบต่อความมั่นคง  จนกระทั่งต่อมาในวันที่ 16 เมษายน ปีเดียวกัน สปริงเรดิโอชี้แจงว่าได้รับคำสั่งมาจากเลขาธิการ กสทช. และสปริงเรดิโอได้ดำเนินการสอบถามผู้เกี่ยวข้องรวมถึงตรวจสอบเทปรายการย้อนหลัง 5 วัน พบว่า ไม่มีรายการใดเข้าข่ายมีเนื้อหารายการไม่เหมาะสมกระทบต่อความมั่นคง ต่อมาในวันที่ 17 เมษายน ปีเดียวกัน มีการหารือกับเลขาธิการ กสทช. และ กสทช. อนุญาตให้สปริงเรดิโอออกอากาศตามปกติอีกครั้งในเวลา 12:00 น. ของวันเดียวกัน **รวมระยะเวลาระงับออกอากาศ 4 วัน 11 ชั่วโมง 59 นาที 0 วินาที**

รายการ
------

ผู้ประกาศข่าว ผู้รายงานข่าว และนักจัดรายการ
-------------------------------------------

อ้างอิง
-------

1. ↑  "สปริงนิวส์" แถลงวิสัยทัศน์’59 รุกเปิด FM 98.5 สปริงเรดิโอ บ้านเมือง
2. ↑  แฉ "สปริงนิวส์" จ่าย กสทช. เดือนละ 2.46 ล้านเช่าคลื่น 1 ปณ. - "สุภิญญา" โวย "ฐากร" อนุมัติข้ามหัวบอร์ด เก็บถาวร 2015-10-31 ที่ เวย์แบ็กแมชชีน เอ็มจีอาร์ออนไลน์
3. ↑  กสทช. ปิดไมค์ "สปริงเรดิโอ" 5 วัน เนื้อหากระทบความมั่นคง เก็บถาวร 2017-04-15 ที่ เวย์แบ็กแมชชีน เอ็มจีอาร์ออนไลน์
4. ↑  แถลงข้อเท็จจริงจาก สถานีข่าวจริง สปริงเรดิโอ (สถานีวิทยุ F.M.98.5 MHz.)[*ลิงก์เสีย*]

ดูเพิ่ม
-------

* สปริงนิวส์

แหล่งข้อมูล
-----------

| * ด
* ค
* ก
สถานีวิทยุกระจายเสียงความถี่เอฟเอ็ม ในเขตกรุงเทพมหานครและปริมณฑล |
| --- |
| สถานีหลัก | 
* 87.50
* 89.50
* 91.00
* 92.00
* 92.50
* 101.50
* 102.00
* 104.00

 |
| บันเทิง | 
* 88.50
* 89.00
* 90.00
* 91.50
* 93.00
* 93.50
* 94.00
* 95.00
* 95.50
* 98.00
* 98.50
* 103.00
* 103.50
* 104.50
* 106.50

 |
| ข่าวสาร | 
* 90.50
* 96.00
* 96.50
* 97.00
* 100.00
* 100.50
* 101.00
* 102.00
* 105.00
* 106.00

 |
| กีฬา | 
* 99.00

 |
| ภาษาอังกฤษ | 
* 88.00
* 105.50
* 107.00

 |
| ออนไลน์ | 
* สตาร์เอฟเอ็ม
* ฮอตเวฟ
* ไวท์ป็อป
* คาสเซ็ท
* โทฟูป็อปเรดิโอ
* แคท เรดิโอ
* ร็อคออนเรดิโอ
* เมลโล่ ป๊อป
* ฮิตช์ไทยแลนด์
* เวรี่ เรดิโอ

 |
| อดีต | 
* วิทยุผู้จัดการ
* แอดวานซ์เรดิโอ
* ลูกทุ่งเอฟเอ็ม
* วิทยุร่วมด้วยช่วยกัน
* ลูกทุ่งไทยแลนด์
* แฟตเรดิโอ
* สถานีวิทยุวิทยุไทย
* ควิกเอฟเอ็ม
* สบายดีเรดิโอ
* เลิฟเรดิโอ
* ชิล เอฟเอ็ม
* วิทยุเนชั่น
* สปริงเรดิโอ
* บางกอกสไมล์
* เก็ต 102.5
* 98 อีสานสเตชั่น
* ลูกทุ่งแฟมิลี่
* สถานีวิทยุจราจรเพื่อสังคม
* โมโนทเวนตี้ไนน์ มิวสิคสเตชั่น
* สปอร์ตเรดิโอ
* ทราเวลเรดิโอ
* อีดีเอส เอฟวิเดย์ สเตชั่น
* เจแชนแนล
* ไลค์เอฟเอ็ม
* ซี้ดเอฟเอ็ม
* 101 นิวส์แอนด์ทอล์ค
* ดรีม วัน โอ ทรี
* ฮิตช์955
* เวรี่ เรดิโอ

 |